ଯାଜପୁର ବଡଚଣା ବ୍ଲକ ହରିପୁର ଗାଁର ନୁର୍ସିଙ୍ଗ ମୋହାପାତ୍ର କାମ ଅନ୍ବେଷଣରେ ହାଇଦ୍ରାବାଦର ତେଲେଙ୍ଗେନା ଯାଇଥିଲେ । ସେଠାରେ ଦୀର୍ଘ ୩ ବର୍ଷ ହେବ ଏକ ହୋଟେଲେରେ ରହି କାମ କରି ଆସୁଥିଲେ। ବଡ ଦୁଃଖର ବିଷୟ ଲକ୍ଡାଉନରେ ନୁର୍ସିଙ୍ଗ ସେଠୀ ଫସି ଯାଇଥିଲେ । ହୋଟେଲ ବନ୍ଦ ହେବା କାରଣରୁ କାମ ଧନ୍ଦା ନଥିଲା । ପାଖରେ ଟଙ୍କାଟିଏ ନଥିବାରୁ ଚାହିଁ କି ବି ଘରକୁ ଫେରି ପାରିନଥିଲେ। ପାଖରେ ଟଙ୍କାଟିଏ ନଥିବାରୁ ନୁର୍ସିଙ୍ଗ ବହୁ କଷ୍ଟରେ ଥିବା ନେଇ ବାରମ୍ବାର ଫୋନ୍ ଯୋଗେ କହିଥିବାର ତାଙ୍କ ପତ୍ନୀ କହିଛନ୍ତି । ଶେଷରେ ତାଙ୍କ ମୃତୁ ଖବର ପହଞ୍ଚିଥିଲା ତାଙ୍କ ଘରେ । ମୃତ୍ୟୁର କାରଣ ଅସ୍ପଷ୍ଟ ଥିବା ବେଳେ ଅନାହାରରେ ମରିଥିବାର କହିଛନ୍ତି ତାଙ୍କ ପରିବାର ଏବଂ ଗ୍ରାମବାସୀମାନେ ।
ଟଙ୍କା ଅଭାବରୁ ତାଙ୍କର ମୃତ୍ୟୁ ହୋଇଛି। ପରିବାର ଲୋକେ ସେଥିପାଇଁ ତାଙ୍କୁ ଭେଟି ବି ପାରିଲେ ନାହିଁ। ଏପଟରେ ନିଜ ବାପାଙ୍କ ମୁହଁରେ ନିଆଁ ଦେଇ ପାରିଲେ ନାହିଁ । ବାପାକୁ ନ ଦେଖି ପାରି ସ୍ଥାଣୁ ପାଲଟି ଯାଇଛି ପୁଅ। ଏ ପରି କି ପରିବାରର ଆର୍ଥିକ ଅବସ୍ଥା ଅତି ଖରାପ ଥିବାରୁ ନୁର୍ସିଙ୍ଗଙ୍କ ମୃତଦେହ ପରିବାର ଲୋକେ ଆଣି ପାରିନଥିଲେ। ଶେଷରେ ଅନ୍ତିମ ସଂସ୍କାର ହାଇଦ୍ରାବାଦ ଠାରେ କରାଯାଇଥିଲା।
ଏ ପଟେ ଖାଦ୍ୟ ଅଭାବରୁ ଅନାହାରରେ ମୃତୁ ଘଟିଛି ବୋଲି ପରିବାର ଲୋକେ କୋହୁଥିବା ବେଳେ ,ନୁର୍ସିଙ୍ଗ ଙ୍କ ଶବ ବେବ୍ୟଛେଦ ରିପୋର୍ଟ ପୋଲିଶି ପକ୍ଷରୁ ପରିବାର ଲୋକଙ୍କୁ ଏ ଯାଏଁ ମିଳିପାରି ନାହିଁ। ନୁର୍ସିଙ୍ଗ ଚାଲିଯିବା ପରେ ତାଙ୍କ ପତ୍ନୀ ଓ ଦୁଇ ଛୁଆ ଏବେ ବଡ କଷ୍ଟରେ ଦିନ କାଟୁଛନ୍ତି । ଗୋଟେ ପଟେ ସ୍ବାମୀଙ୍କ ମୃତ୍ୟୁର ଦୁଃଖ, ଅନ୍ୟ ପଟେ ଛୁଆଙ୍କ ମୁହଁରେ ଦାନା ଗଣ୍ଡେ ଦେବା ବଡ ସମସ୍ୟା। ଏମିତିରେ ପ୍ରଶାସନିକ ସ୍ତରରେ ଏହି ପରିବାରଙ୍କୁ ସାହାଯ୍ୟ କରିବା ପାଇଁ ଦାବି କରିଛନ୍ତି ସରପଞ୍ଚ ଏବଂ ସ୍ଥାନୀୟ ବାସିନ୍ଦା । ଅନ୍ୟ ପଟେ ବିଡିଓଙ୍କ ସହ ଯୋଗା ଯୋଗ କରିଥିଲେ ମଧ୍ୟ ତାଙ୍କର କୌଣସି ପ୍ରତିକ୍ରିୟା ମିଳିପାରି ନାହିଁ ।
ରାଜ୍ୟ ସରକାର ପ୍ରବାସୀ ଓଡିଆଙ୍କ ପାଇଁ ଅନେକ ବ୍ୟବସ୍ଥା ହୋଇଛି। ହେଲେ ଲକ୍ଡାଉନ୍ରେ ଟଙ୍କା ଅଭାବରୁ ଘରକୁ ନ ଫେରି ଅନାହାରରେ ମୃତ୍ୟୁ ବରଣ କରିଥିବା ନୃର୍ସିଙ୍ଗ ପରିବାରକୁ କେବେ ମିଳୁଛି ସରକାରୀ ସହାୟତା ତାକୁ ହିଁ ଅପେକ୍ଷା ।
